PATVIRTINTA

Kėdainių lopšelio-darželio „Aviliukas“ direktoriaus 2021 m. rugsėjo d.

įsakymu Nr. V-

# KĖDAINIŲ LOPŠELIO-DARŽELIO „AVILIUKAS“

**PRIEŠMOKYKLINIO UGDYMO TVARKOS APRAŠAS**

**2021–2022 M. M.**

I SKYRIUS

BENDROSIOS NUOSTATOS

1. 2021–2022 mokslo metų Kėdainių lopšelio-darželio „Aviliukas“ (Toliau – Lopšelis-darželis) priešmokyklinio ugdymo tvarkos aprašas (Toliau – Tvarkos aprašas) reglamentuoja priešmokyklinio amžiaus vaikų ugdymo įgyvendinimą įstaigoje 2021–2022 mokslo metais.

2. Lopšelio-darželio Tvarkos aprašas – Kėdainių lopšelio-darželio ,,Aviliukas” metinio veiklos plano dalis.

3. Lopšelio-darželio Tvarkos aprašas parengtas vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 (Lietuvos Respublikos švietimo ir mokslo ministro 2016 m. liepos 22 d. įsakymo Nr. V-674 redakcija) ir jo pakeitimais, Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 (Lietuvos Respublikos sveikatos apsaugos ministro 2016 m. sausio 26 d. įsakymo Nr. V-93 redakcija), Kėdainių rajono savivaldybės tarybos sprendimu „Dėl Kėdainių rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“. Tvarkos aprašui pritarta mokytojų tarybos posėdyje 2021 m. rugpjūčio 31 d. protokolo Nr. 3.

4. Priešmokyklinio ugdymo turinys įgyvendinamas, vadovaujantis Lietuvos Respublikos švietimo įstatymu, Priešmokyklinio ugdymo bendrąja programa, Priešmokyklinio ugdymo tvarkos aprašu, kitais norminiais teisės aktais, Lopšelio-darželio 2021–2022 m. m. Tvarkos aprašu, strateginiais tikslais, atsižvelgiant į bendruomenės poreikius ir turimus išteklius.

5. Tvarkos apraše naudojamos sąvokos:

5.1. priešmokyklinio ugdymo programa – vienerių metų programa, kuri skirta vaikams nuo 5–6 metų padėti subręsti mokyklai;

5.2. priešmokyklinio ugdymo modelis – grupės/veiklos ypatumų visuma – ugdymo vieta, trukmė, teikiamos paslaugos vaikui (švietimo pagalba ir kita), ugdomoji kalba, mokytojų (priešmokyklinio ugdymo mokytojo, ikimokyklinio ugdymo mokytojo, meninio ugdymo mokytojo, neformaliojo švietimo mokytojo, pagalbos mokiniui specialisto, mokytojo padėjėjo ir kitų) dirbančių grupėje skaičius;

5.3. kompetencijų ugdymas – vertybinių nuostatų, gebėjimų ir įgūdžių bei patirties visuma;

5.4. integruotos veiklos sritys – visuminė veikla, padedanti įgyti tolimesniam ugdymui mokykloje būtinų kompetencijų;

5.5. ugdymo turinio individualizavimas ir diferencijavimas – ugdymo turinio pritaikymas atskiram vaikui ir vaikų grupei ugdytis pagal ugdymo (si) poreikius ir polinkius;

5.6. mokomoji kalba – kalba, kuria organizuojamas ugdymo procesas;

5.7. specialiosios pratybos – logopedo ir specialiojo pedagogo individualios ar grupinės pratybos.

# II SKYRIUS

# TVARKOS APRAŠO SUDARYMAS

6. Lopšelio-darželio Tvarkos aprašą parengė direktoriaus pavaduotojas ugdymui.

7. Lopšelio-darželio Tvarkos aprašo projektas parengtas ir su juo supažindinti įstaigos pedagogai 2021 m. rugpjūčio 31 d. mokytojų tarybos posėdyje Nr. 3, tėvai – grupių tėvų susirinkimuose 2021 m. rugsėjo mėn.

8. Tvarkos apraše susitarimo būdu numatyta:

8.1. priešmokyklinio ugdymo bendrajai programai įgyvendinti skiriamų dienų skaičius;

8.2. ugdymo turinio individualizavimas ir diferencijavimas;

8.3. ugdymo turinio planavimo laikotarpiai ir formos;

8.4. ugdytinių pažangos ir pasiekimų vertinimo ugdymo procese ir tėvų (globėjų) informavimo apie ugdymosi sėkmingumą būdai ir laikotarpiai;

8.5. neformaliojo vaikų švietimo organizavimo būdai ir galimybės;

8.6. pagalbos specialiųjų poreikių vaikams teikimas;

8.7. integruoto ugdymo organizavimas.

 9. Planų tvirtinimas:

9.1. Lopšelio-darželio direktorius įsakymu tvirtina:

9.1.1. priešmokyklinio ugdymo tvarkos aprašą (iki rugsėjo 1 d.);

9.1.2. priešmokyklinių grupių pusmečių planus (iki rugsėjo 21 d., sausio 29 d.);

9.1.3. neformaliojo vaikų švietimo programas (iki rugsėjo 15 d.);

9.1.4. pritaikytas ir individualizuotas programas (iki rugsėjo 21 d.).

III SKYRIUS

 UGDYMO PROCESO ORGANIZAVIMAS

10. Priešmokyklinio ugdymo paskirtis – padėti vaikui pasirengti sėkmingai mokytis pagal pradinio ugdymo programą.

 11. 2021–2022 mokslo metai prasideda 2021 m. rugsėjo 1d., baigiasi 2021 m. rugpjūčio 31 d. Priešmokyklinio ugdymo programa vykdoma iki gegužės 31 d. Ugdymo metai skirstomi pusmečiais։ I pusmetis 2021-09-01–2022-01-21

 II pusmetis 2022-01-24–2022-05-31.

12. Lopšelis-darželis dirba penkias dienas per savaitę.

13. Darbo laikas 10 val. Darbo laiko pradžia – 7.30 val., pabaiga – 17.24 val.

14. Ugdymo turinys priešmokyklinio amžiaus ugdytiniams 2021–2022 m. m. planuojamas 169 mokymosi dienas.

15. Ugdomoji kalba – lietuvių.

16. Priešmokyklinio ugdymo trukmė – vieneri metai.

17. Priešmokyklinio amžiaus ugdytiniams skiriamos atostogos:

|  |  |  |
| --- | --- | --- |
| Atostogos | Prasideda | Baigiasi |
| Rudens | 2021-11-03 | 2021-11-05 |
| Žiemos (Kalėdų) | 2021-12-27 | 2022-01-07 |
| Žiemos | 2022-02-14 | 2022-02-18 |
| Pavasario (Velykų) | 2022-04-19 | 2022-04-22 |

18. Ugdomoji veikla priešmokyklinio ugdymo grupėse pradedama 9.30val.

19. Kai oro temperatūra yra -20 laipsnių ir žemesnė, į Lopšelį-darželį priešmokyklinio ugdymo grupių vaikai gali neiti. Šios dienos įskaičiuojamos į mokslo dienų skaičių. Jei ugdymas nevyko dėl šalčio, karantino ar stichinių nelaimių, plano refleksijoje žymimos datos ir parašoma, dėl ko nevyko ugdymas. Šiais atvejais metinis veiklos planas koreguojamas.

20. Priešmokyklinis ugdymas organizuojamas pagal Priešmokyklinio ugdymo bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779. Ugdymo turinys priešmokyklinio amžiaus ugdytiniams planuojamas Lopšelio-darželio direktoriaus patvirtintuose priešmokyklinių grupių metiniuose planuose. Ugdymo turinys detalizuojamas Lopšelio-darželio direktoriaus patvirtintose savaitinio planavimo formose.

21. Priešmokyklinis ugdymas teikiamas vaikams, kuriems tais kalendoriniais metais sueina 6 metai. Priešmokyklinis ugdymas gali būti teikiamas ankščiau tėvų (globėjų) prašymu, bet ne ankščiau, negu vaikui tais kalendoriniais metais sueina 5 metai. Tėvai turi teisę kreiptis į pedagoginę psichologinę tarnybą (toliau – Tarnyba), kurios aptarnavimo teritorijoje yra švietimo teikėjas, dėl 5 metų vaiko brandumo ugdytis pagal priešmokyklinio ugdymo programą vertinimo. Tarnyba ne vėliau kaip per 20 darbo dienų nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis. Tarnybai nustačius, kad vaikas nėra pakankamai pasirengęs ugdytis pagal priešmokyklinio ugdymo programą, galutinį sprendimą dėl vaiko ugdymosi priešmokyklinėje grupėje priima tėvai (globėjai).

22. Priešmokyklinio amžiaus grupėse ugdomoji veikla moksleivių atostogų metu nevykdoma.

23. COVID-19 pandemijos metu, nevykdant kontaktinio ugdymo, ugdytiniams pateikiama mokomoji medžiaga „EDUKA“ klasė skaitmeninėje mokymosi aplinkoje, Facebook uždaroje grupėje, asmeniniu konsultacijų su priešmokyklinio ugdymo mokytoju ir specialistais metu. Vadovautis mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, rekomendacijomis dėl priešmokyklinio ugdymo organizavimo.

24. Lopšelis-darželis informuoja tėvus (globėjus) apie steigėjo patvirtintus priešmokyklinio ugdymo modelius, aptaria ir pasirašo mokymo sutartį, kurioje nurodoma: mokymo sutarties šalys, ugdymo programa, jos pradžios ir pabaigos laikas, šalių įsipareigojimai, įtraukiant teises ir pareigas pagal Lietuvos Respublikos švietimo įstatymo 43 straipsnio 11 dalį bei 47 straipsnį, sutarties keitimo, nutraukimo pagrindai, padariniai ir kitos nuostatos.

25. Sudarius sutartį, vaikas įrašomas į Lopšelio-darželio mokinių registrą, formuojama asmens byla.

26. Po mokymo sutarties pasirašymo Lopšelis-darželis vaiką įregistruoja Mokinių registre nurodant pirmąją vaiko ugdymosi dieną. Iš Mokinių registro sukauptų duomenų – vaiko vardas, pavardė, asmens kodas, atvykimo data (pirmoji ugdymosi diena), namų adresas, grupė, į kurią atvyko, grupė, kurioje ugdosi, grupė iš kurios išvyko, įsakymo apie išvykimą data ir numeris, mokykla, į kurią vaikas išvyko ugdytis/mokytis automatiniu būdu formuojamas.

27. Tėvams (globėjams) pasirašius mokymo sutartį, vaikų tėvai (globėjai) privalo užtikrinti vaiko punktualų reguliarų Lopšelio-darželio lankymą (jei vaikas negali atvykti į Lopšelį-darželį, nedelsiant turi informuoti Lopšelį-darželį) ir kitų mokymo sutartyje nurodytų pareigų vykdymą.

28. Vaiko lankomumas yra žymimas elektroninėje sistemoje „Mūsų darželis“.

29. Vaikas, kuris priešmokyklinio ugdymo grupės nelankė daugiau kaip du trečdalius Tvarkos apraše nurodyto laiko, yra laikomas nedalyvavusiu priešmokyklinio ugdymo programoje.

30. 2021–2022 m. m. Lopšelyje-darželyje komplektuojamos dvi priešmokyklinio ugdymo grupės – „Saulučių“ grupė (Nr. 3) ir „Boružiukų“ grupė (Nr. 5), dirbančios pagal trečiąjį priešmokyklinio ugdymo organizavimo modelį. Grupėje dirba du pedagogai.

31. Priešmokyklinio ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą modelyje nustatytą laiką.

32. Ugdymo turinys, metodai ir formos orientuotos į vaiko kompetencijų ugdymą ir brandinimą mokyklai per žaidybinę veiklą:

|  |  |
| --- | --- |
| **Ugdymo kompetencijos** | Kasdieninis vaiko gyvenimas grupėje (atvykimas, išvykimas, maitinimasis, miegas, tvarkymasis, žaidimai ir kt.) neatsiejama ugdymo turinio dalis. |
| Komunikavimo kompetencija |
| Meninė kompetencija |
| Socialinė kompetencija |
| Sveikatos saugojimo kompetencija |
| Pažinimo kompetencija |

 33. Priešmokyklinio amžiaus vaikų grupėse ugdomąją veiklą organizuoja priešmokyklinio ugdymo mokytojai, kartu su meninio ugdymo mokytoju. Priešmokyklinio ugdymo mokytojoms kitą veiklą organizuojant, talkina mokytojų padėjėjos.

 34. Į priešmokyklinio ugdymo grupių ugdymo programas integruojamos: „Alkoholio, tabako ir kitų psichiką veikiančių medžiagų vartojimo prevencijos programa“, įstaigos programa „Saugokime vaikų gyvybes“. Į priešmokyklinio ugdymo „Boružiukų“ grupės programą integruojama Tarptautinė ankstyvosios prevencijos programa „Zipio draugai“, į „Saulučių“ grupės - emocinio ugdymo programa „Kimochis“.

 35. Priešmokyklinio ugdymo grupių ugdytiniai dalyvauja projektinėse veiklose: „Mažasis Futboliukas“, „Auginti smagu“, Sveikatiados renginiuose.

 36. Užsiėmimų pobūdis (žaidimai, veikla grupėje, išvykos ir kt.) ir trukmė priklauso nuo konkrečios grupės ugdymosi tikslų bei grupės vaikų poreikių, patirties, jų brandumo.

 37. Priešmokyklinio ugdymo mokytojai parengia grupių ugdomosios veiklos metinius planus pagal patvirtintus priešmokyklinio ugdymo modelius. Ilgalaikiai planai rengiami metams, kurie metų eigoje detalizuojami sudarant kalendorinius planus savaitei, atsižvelgiant į konkrečios grupės pasiekimus.

38. Priešmokyklinio ugdymo mokytojas:

 39.1. organizuoja ugdomąją veiklą pagal Priešmokyklinio ugdymo bendrąją programą, atsižvelgdamas į patvirtinto modelio ypatumus, individualius vaikų poreikius;

 39.2. siekdamas dermės ir ugdymo tęstinumo tarp priešmokyklinio ir pradinio ugdymo programų yra susipažinęs su pirmos klasės ugdymo programos nuostatomis, skirtomis pirmai-antrai klasei;

 39.3. rengia priešmokyklinės ugdymo grupės pusmečio veiklos planą;

 39.4. pagal pusmečio veiklos planą rengia savaitinius grupės ugdomosios veiklos planus;

 39.5. pritaiko ugdymo turinį mokymosi sunkumų turintiems vaikams;

 39.6. per 4 savaites nuo Priešmokyklinio ugdymo bendrosios programos įgyvendinimo pradžios atlieka vaikų pirminį pasiekimų vertinimą ir aptaria jį su tėvais (globėjais);

 39.7. pagal Lopšelio-darželio nustatytą formą vaikų pasiekimus fiksuoja vaiko pasiekimų skaitmeninėje laikmenoje sistemoje „Mūsų darželis“;

 39.8. įgyvendinus Priešmokyklinio ugdymo bendrąją programą atlieka vaikų pasiekimų galutinį vertinimą, aptaria su tėvais (globėjais) ir parengia rekomendaciją, pagal tvarkos aprašo priede nustatytą formą.

40. Vaikų pažangos ir pasiekimų vertinimas:

 40.1. vaikų pažanga ir pasiekimai vertinami vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779;

 40.2. vaikų pažangą ir pasiekimus vertina priešmokyklinio ugdymo mokytojai;

 40.3. vaikų, turinčių specialiųjų ugdymosi poreikių, pasiekimus vertina priešmokyklinio ugdymo mokytojai kartu su švietimo pagalbos specialistu (logopedu), aptaria su tėvais ir parengia rekomendaciją, skirtą mokyklai, vykdančiai pradinio ugdymo programą;

 40.4. vaikų pažanga programos įgyvendinimo laikotarpiu yra vertinama nuolat;

 40.5. vaikų pasiekimai vertinami du kartus per metus: metų pradžioje ir metų pabaigoje. Vaikų pasiekimų pirminis įvertinimas atliekamas per 4 savaites nuo programos įgyvendinimo pradžios. Vaikų pasiekimai fiksuojami tam skirtame Vaiko pasiekimų apraše sistemoje „Mūsų darželis“;

 40.6 Įgyvendinus Priešmokyklinio ugdymo bendrąją programą priešmokyklinio ugdymo mokytojai, švietimo pagalbos specialistai (jei buvo vykdoma pagalba) atlieka vaikų galutinį vertinimą, aptaria su tėvais (globėjais) ir parengia rekomendaciją, vadovaujantis Lietuvos Respublikos švietimo ir mokslo ministro „Dėl švietimo ir mokslo ministro 2013 m. lapkričio 21 d. įsakymu Nr. V-1106 „Dėl priešmokyklinio ugdymo tvarkos aprašo patvirtinimo“ pakeitimo 2018 m. vasario 5 d. Nr. V-100 pagal pateiktą formą. Rekomendaciją pasirašo priešmokyklinio ugdymo mokytojai, tvirtina Lopšelio-darželio direktorius;

 40.7. vaikų pažanga ir pasiekimai su jų tėvais (globėjais) aptariami nuolat individualių susitikimų metu.

####  41. Specialiųjų poreikių vaikų ugdymas:

 41.1. vadovaujantis įstaigos Vaiko gerovės komisijos rekomendacijomis, įvertinus vaikų, turinčių ugdymosi sunkumų gebėjimus bei interesus ir pasitarus su ugdytinių tėvais, jie ugdomi visiškos integracijos forma kartu su kitais priešmokyklinio amžiaus grupės vaikais;

 41.2. vaikams, kuriems nustatyti specialieji ugdymosi poreikiai, priešmokyklinio ugdymosi programą pritaiko grupėje dirbantys priešmokyklinio ugdymo mokytojai kartu su Lopšelio-darželio Vaiko gerovės komisija ir tėvais (globėjais), vadovaudamiesi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1495 „Dėl Mokinių, turinčių specialiųjų ugdymosi poreikių, ugdymo tvarkos aprašo patvirtinimo“;

 41.3. grupėje, ugdančioje vaiką, turintį didelių specialiųjų ugdymosi poreikių, pritaikius programą, esant galimybei, dirba priešmokyklinio ugdymo mokytojai ir mokytojo padėjėjas, teikiantis specialiąją pagalbą, vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229.

**IV SKYRIUS**

 **NEFORMALUSIS VAIKŲ ŠVIETIMAS**

 42. Neformalusis vaikų švietimas priešmokyklinio amžiaus ugdytiniams neprivalomas ir laisvai pasirenkamas.

 43. Neformaliojo priešmokyklinio amžiaus vaikų ugdymo veikla skirta jų meninių, sveikatos ugdymo, socialinių gebėjimų bei tautinio tapatumo ugdymuisi neformaliojo ugdymo būreliuose.

 44. Lopšelio-darželio priešmokyklinio amžiaus ugdytiniams sudaromos sąlygos saviraiškos poreikių tenkinimui kitose neformalųjį vaikų švietimą vykdančiose įstaigose.

# V SKYRIUS

#  BAIGIAMOSIOS NUOSTATOS

 45. Lopšelio-darželio direktorius yra asmeniškai atsakingas už šios Tvarkos įgyvendinimą.

 46. Aprašo įgyvendinimo priežiūrą vykdo Kėdainių miesto savivaldybės administracijos Švietimo skyrius bei Lopšelio-darželio direktoriaus pavaduotojas ugdymui.

**\_\_\_\_\_\_\_\_\_\_\_\_\_\_\_\_\_\_\_\_\_\_**

PRITARTA

Kėdainių lopšelio-darželio „Aviliukas“

Mokytojų tarybos 2021 m. rugsėjo 31d.

 protokolo nutarimu Nr. 3

 Priešmokyklinio ugdymo tvarkos aprašo priedas

(Priešmokyklinio ugdymo pedagogo (-ų) ar jungtinės grupės ikimokyklinio ugdymo auklėtojo (-ų) rekomendacijos forma)

**PRIEŠMOKYKLINIO UGDYMO PEDAGOGO (-Ų) AR JUNGTINĖS GRUPĖS IKIMOKYKLINIO UGDYMO AUKLĖTOJO (-Ų) REKOMENDACIJA**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mokyklos pavadinimas)

\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_

(Data)

Vaiko vardas ir pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimimo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ugdymosi kalba\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimtoji kalba \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokyklos kontaktai (telefono numeris, el. pašto adresas, miestas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaiko pasiekimai – kompetencijos, baigus priešmokyklinio ugdymo programą:

1. Socialinė kompetencija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Sveikatos kompetencija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Pažinimo kompetencija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Komunikavimo kompetencija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Meninė kompetencija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Teikta švietimo pagalba (jos rezultatai) ir rekomendacija dėl švietimo pagalbos tęstinumo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Kita svarbi informacija (pvz., adaptacija grupėje, lankomumas ir kt.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokyklos vadovas                          \_\_\_\_\_\_\_\_\_\_\_\_\_\_\_\_\_        \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)                         (Vardas ir pavardė)

Priešmokyklinio ugdymo pedagogo (-ų)

(Parašas)                     (Vardas ir pavardė)